آلمانیانین مونیخ شهرین‌ده بیر آلیش وئریش مرکزین‌ده و یان کوچه‌لرین‌ده اینسانلارین اوزرینه آتیش ائدیلدی.
سالدیری‌دا ان آز ۹ نفر حیاتینی ایتیردی، چوخ ساییدا انسان دا یارالاندی.
یارالیلاردان بعضیلرینین وضعیتی آغیر
بو آرادا، سالدیرقانلار قاچدیلار.
امنیت یئتکی‌لیلری اولایدا ان آز ۳ سالدیرقانین ایشتیراک ائتدیینی بیلدیردی.
حادثه اوزرینه توپلو تاشیما سفرلری دایاندیریلدی، شهرده‌کی ایله‌نجه یئرلری و یئمک خانالارلا، شهرین اطرافین‌داکی اتوبانلار باغلانیلدی.
مونیخ پلیسی ده آتدیغی تویتده هر کس‌دن ائوین‌ده قالماسینی و کوچه‌یه چیخماماسینی ایسته‌دی.
شهرده‌کی بوتون تاکسیلر پلیسین ایستیی اوزرینه ایشی بوراخدی. شهرده نقلیاتین تامامیله دایانماسی اوزرینه توریستلرین بو احتیاجینی اطفاعیه قارشیلاییر.
سالدیرقانلارین توتولماسی اوچون ده مونیخه آنتی ترور تیملری گؤندریلدی.
بو آرادا، سالدیرقانلاردان بیرینین اؤزونو ووراراق انتیحار ائتدیی ادعا ائدیلیر.
آلیش وئریش مرکزی ایسه تامامیله بوشالدیلدی.
یئتکی‌لیلر تروریست سالدیری احتیمالی اوزرین‌ده دورور.
شوبهه‌لر اؤزللیکله بیر نئچه هفته اؤنجه آلمانیانی تهدید ائد‌ن داعش ترور هؤرگوتو اوزرین‌ده توپلانیر.
